
TEMPLET  I  ST.  GEORGE. 

Byen  St.  George,  Hovedsædet  i  Washington  County  i  Utah, 
ligger  nær  det  sydvestlige  Hjorne  af  Staten  omkring  270  miles 
i  lige  Linie  fra  Salt  Lake  City  og  330  miles,  hvis  .man  følger 
Vejen.  For  Murene  af  Templet  i  Salt  Lake  City  endnu  var 
naaet  over  Kælderetagen,  havde  man  bestemt  afgjort  at  bygge 
et  Tempel  i  den  sydlige  Del  af  Territoriet  Utah.  Grunden  til 
St.  Georges  Tempel  laa,  da  den  blev  valgt  af  Brigham  Young, 
i  Udkanten  af  Byen,  og  den  omfatter  6  Acres. 

Torsdag  den  9.  November  1871  indviede  Præsident  Brigham 
Young  og  hans  første  Raadgiver  George  A.  Smith  tillige  med 
Erastus  Snow,  der  den  Gang  var  Præsident  i  den  sydlige 
Mission,  Joseph  W.  Young,  Præsident  for  St.  George  Stav  af 
Zion,  samt  mange  andre  af  Præstedømmets  Medlemmer  og  Fol- 
ket, Pladsen  og  brød  Jorden  til  Templets  Grund.  Efter  Bøn- 
nen, der  blev  opsendt  af  Ældste  George  A.  Smith,  talte  Præ- 
sident Brigham  Young  til  Folket.  Vi  tager  et  Uddrag  af  Re- 
feratet af  hans  Tale,  da  det  giver  et  udmærket  Udtryk  for  den 
Alvor,  med  hvilken  det  Hverv  at  bygge  Templer  blev  betrag- 
tet, og  den  praktiske  Karakter  af  det,  som  Folket  opfattede 
som  deres  Pligter  som  Medlemmer  af  Kirken.  Præsidenten 
raadede  Folket  til  at  koncentrere  alle  deres  Evner  om  Arbej- 
det og  fortsatte: 

»Den  Ide  kan  maaske  opstaa,  at  dette  er  et  haardt  Land  at 
skaffe  sig  sit  Levebrød  i.  Nu  er  jeg  meget  glad  ved  Landet, 

netop  som  det  er.  Det  glæder  mig,  at  det  netop  er,  som  det  er. 
Det  er  et  glimrende  Land  til  at  opdrage  Hellige  i.  Blandt  vore 
andre  Pligter  maa  vi  bygge  et  Tempel  her.  Jeg  raader  til,  at 
Biskoppen  for  Byen  her,  Biskoppen  for  Santa  Clara  og  Bi- 
skoppen for  Washington  deler  dette  Arbejde  blandt  Medlem- 
merne af  deres  respektive  Wards:  at  grave  Jorden  til  Grun- 
den, at  kore  Sten,  Sand,  Ler  og  andre  Materialer.  Hvis  Bro- 
drene paatager  sig  at  gore  dette  Arbejde  med  eet  Hjerte  og 
eet  Sind,  vil  vi  blive  overmaade  velsignet  og  forfremmet  af 
Herren.  Nu,  hvis  de,  som  er  her  til  Stede,  er  eet  med  det 
forste  Præsidentskab  i  dette  Arbejde  og  vil  forene  sig  med 
dem  i  at  sætte  Bygningen  af  dette  Tempel  igennem  ved  Tro, 
Bonner  og  gode  Gerninger,  lad  alle,  Brodre  og  Sostre  vise  det 
med  oploftet  Haand.« 

Folket  loftede  alle  som  een  deres  Haand.  Det  officielle  Re- 
ferat fortsætter  som  folger: 

Præsident  Young  tog  en  Skovl  i  Haanden  og  sagde,  idet  han 
pegede  paa  den  Pæl,  der  var  blevet  drevet  i  Jorden  i  det  syd- 
ostlige Hjorne  af  Grunden:  »Lige  under  denne  Pæl  nede  i 
Grunden  vil  der  blive  lagt  en  Sten,  der  indeholder  hellige  Op- 
tegnelser, og  netop  over  denne  Pæl  vil  der,  naar  Bj'gningen  er 
fuldfort,  være  anbragt  en  anden  Sten,  der  indeholder  hellige 
Optegnelser  om  Templet.«  Derpaa  sagde  han,  idet  han  lod 
Handling  folge  Ord:  »Jeg  gor  nu  Begyndelsen  ved  at  flytte 
denne  Jord  i  Israels  Guds  Navn.«  Hele  Folket  sagde  »Amen«. 

Arbejdet  med  at  grave  Grunden  begyndte  øjeblikkeligt  Om 
Eftermiddagen  paa  selve  Indvielsesdagen  kom  Plove  og 
Harver  i  Gang. 

En  Sten  til  Optegnelser  blev  anbragt  i  det  sydostlige  Hjorne 
af  Bygningen,  og  i  den  blev  der  den  31.  Marts  1873  indlagt  en 
Metalkasse,  der  indeholdt  Eksemplarer  af  Skrifterne  og  andre 
af  Kirkens  Bøger  tillige  med  en  Sølvplade  med  følgende  Ind- 
skription: 

»Hellighed  for  Herren.« 

»Jesu  Kristi  Kirke  af  Sidste  Dages  Hellige  blev  organiseret 
og  oprettet  i  Overensstemmelse  med  vort  Lands  Lov,  ved 
Guds  Villie  og  efter  Guds  Befalinger  den  6.  April  1830.  Disse 
Befalinger  blev  givet  Joseph  Smith  jun.,  som  var  kaldet  af 
Gud  og  ordineret  til  Jesu  Kristi  Apostel  som  den  forste  Ældste 
i  Kirken.  Joseph  Smith  jun.,  Præsident,  led  sammen  med  sin 
Broder  Hyrum,  Patriark  over  hele  Kirken,  Martyrdøden  i 
Carthage  i  Illinois  den  27.  Juni  1844,  og  Kirken  blev  drevet 
ud  i  Ørkenen  i  1846.«  Derefter  fulgte  Navnene  paa  alle  Kirkens 
Generalautoriteter,  som  de  var  paa  den  Tid. 

Templets  Taarn  er  31  Fod  i  Firkant;  Vindfløjen  paa  Taar- 
net  er  175  Fod  hævet  over  Jorden.  Grundmuren  til  hele  un- 
derste Etage  bestaar  af  sort  Basalt,  en  Sten,  der  hyppigt  fore- 
kommer der  i  Egnen  og  er  udmærket  skikket  til  Bruget.  Jor- 
den paa  Stedet  er  nemlig  sandet  og  fuld  af  akaliske  Mineral- 
salte, og  ingen  Sten,  der  let  lod  sig  opløse,  vilde  være  skikket 
til  at  bygge  Grunde  op  i  denne  Jord.  Bygningens  Grund  gaar 
10  Fod  i  Jorden,  og  omtrent  to  Trediedele  af  den  østlige  Ende 
og  en  Del  af  den  nordlige  Side  staar  paa  selve  Grundfjældet 
under  Stedet.  Gennem  hele  sin  øvrige  Udstrækning  er  Grun- 
den lagt  paa  et  tykt  Lag  knuste,  vulkanske  Klippestene,  der 
er  drevet  sammen  under  Slagene  af  en  hundred  Punds  Ram- 
buk. Et  omfattende  Dræningssystem  omgiver  Bygningen  og 
er  forbundet  med  et  endnu  storre  Dræn  50  Fod  ost  for  det  fir- 
kantede Taarn. 

Grundmuren  er  12  Fod  bred  for  neden,  og  Murene  aftager 
gradvis  i  Tykkelse,  saa  at  de  i  Hojde  med  underste  Etages 
Vinduer  har  en  Tykkelse  af  3  Fod  og  8  Tommer.  Oven  over 
nederste  Etage  er  Bygningen  opført  af  den  fine,  røde  Sand- 
sten, der  findes  i  Omegnen  i  Stenbrud,  der  blev  anlagt  og 
aabnet  specielt  til  dette  Brug.  Tommer  og  Planker  maatte 
trækkes  dertil  af  Okser  fra  Steder  70  til  90  miles  borte. 

Templet  staar  paa  det  aabne  Land  kun  let  hævet  over  det 
omliggende  Jordsmon,  blottet  for  al  den  Overlegenhed,  del- 
følger med  en  dominerende  Beliggenhed.  Jorden,  paa  hvilken 
Bygningen  staar,  saa  vel  som  flere  Mile  omkring,  har  en  over- 
vejende mørk  rød  Farve,  og  den  samme  Farve  har  de  Sand- 
sten, hvoraf  Templet  er  opfort.  Som  Folge  heraf  vilde  hele 
Bygningen  gaa  i  eet  med  sine  Omgivelser,  saa  at  den  prak- 
tisk talt  vilde  blive  usynlig,  selv  paa  en  temmelig  kort  Af- 
stand. Man  har  faaet  den  til  at  kontrastere  mod  Omgivel- 
serne ved  at  hvidte  den,  og  Resultatet  er,  at  Bygningen  er  ble- 
vet et  fremtrædende  Moment  i  Landskabet. 

Med  Hensyn  til  Indretningen  af  det  Indre  vil  vi  ikke  gaa  i 
Enkeltheder,  kun  vil  vi  dvæle  lidt  ved  Dobefonten.  Den  hvi- 
ler som  i  de  andre  Templer  paa  tolv  Okser  af  Støbejern,  og 
de  staar  i  en  lille  Fordybning  i  Gulvet.  Fonten,  Okserne, 
Jerntrapperne  og  alt  Tilbehor,  en  samlet  Vægt  paa  over 
otte  Tusinde  Pund  blev  stobt  i  Salt  Lake  City  og  kørt  med 
Oksespand  derfra  til  St.  George.  Alt  Udstyret  til  Baptisteriet 
var  en  Gave  fra  Præsident  Brigham  Young. 

St.  Georges  Tempel  blev  bvgget  ved  frivillige  Bidrag  og 
Tilskud  fra  Folkets  Tiende.  Et  Aar  (1875)  blev  der  givet 
over  hundrede  og  tre  og  tyve  Tusinde  Dollars  paa  Arbejdet, 
og  den  samlede  Udgift  for  den  færdige  Bygning  var  betyde- 
lig over  fem  hundrede  Tusinde  Dollars.  Bygningen  var  prak- 

tisk  talt  færdig  ved  Slutningen  af  1876.  Dele  af  den  blev  ind- 
viet den  1.  Januar  1877  for  at  give  Lejlighed  til  at  udfore 
visse  Ordinancer  for  Indvielsen  af  hele  Bygningen,  hvilket 
fandt  Sted  den  6.  April  samme  Aar.  Indvielsesbonnen  blev 
opsendt  af  Daniel  H.  Wells,  anden  Raadgiver  i  det  første 
Præsidentskab. 


MENNESKESLÆGTENS  OPRINDELSE. 

»Og  Gud  sagde:  lader  os  gøre  et  Menneske  i  vort 
Billede,  efter  vor  Lignelse;  og  de  skulle  regere 
over  Havets  Fiske,  og  over  Himmelens  Fugle,  og 
over  Fæet,  og  over  alle  Orme,  som  krybe  paa  Jor- 
den. Og  Gud  skabte  Mennesket  i  sit  Billede;  Mand 
og  Kvinde  skabte  han  dem.  Og  Gud  velsignede 
dem,  og  Gud  sagde  til  dem:  vorder  frugtbare  og 
mangfoldige  og  opfylder  Jorden.« 

(1.  Mose.  1,  26-28.) 

Disse  Skriftsteder  giver  os  en  Skildring  af  Skabelsens  sidste 
Stadier:  Menneskets  Skabelse.  For  vi  gaar  videre,  vil  vi  dog 
her  bemærke,  at  Moses  beskriver  Skabelsen  i  et  populært  og 
ikke  i  et  videnskabeligt  Sprog.  Dersom  han  havde  skrevet  i 
et  videnskabeligt  Sprog,  saa  vilde  Beskrivelsen  have  forfejlet 
sin  Hensigt,  at  være  et  Middel  til  Mennesekslægtens  Velsig- 
nelse. Paa  Verdens  daværende  Udviklingstrin  vilde  en  viden- 
skabelig Skildring  have  været  ligesaa  ufattelig,  som  et  Fore- 
drag over  den  elektriske  Telegraf  vilde  være  for  Urindvaa- 
nerne  paa  Sydhavsøerne.  .  .  .  Men  Skabelsen  er  beskrevet, 
som  om  den  var  iagttaget  af  et  Øjenvidne. 

Det  maa  ligeledes  bemærkes,  at  denne  Beskrivelse  er  gjort 
blot  med  et  moralsk  Maal  for  Øje,  nemlig  at  fremstille  Gud 
i  Forbindelse  med  Menneskets  Historie,  og  af  den  Grund  her- 
sker der  en  skon  Orden  i  dens  Komposition,  endskondt  der  i 
Sproget  og  Stilen  findes  enkelte  smaa  Ufuldkommenheder. 
Desuagtet  findes  der  ikke  noget  i  Mose  Beskrivelser,  som 
kommer  i  Strid  med  anerkendte  videnskabelige  Kendsger- 
ninger. Der  findes  vistnok  visse  videnskabelige  Teorier,  som 
kommer  i  Strid  med  den  bibelske  Beskrivelse  af  Skabelsen, 
og  visse  Fortolkninger  af  den  første  Mose  Bog  har  været  stri- 
dende imod  visse  antagne  videnskabelige  Kendsgerninger, 
men  naar  man  sætter  saadanne  usikre  Teorier  til  den  ene 
Side  og  de  urigtige  Fortolkninger  til  den  anden,  saa  finder 
vi,  at  Mose  Beskrivelser  stemmer  fuldkommen  overens  med 

Geologien.  Under  de  to  forste  Dage  gennemgik  Grundstof- 
lerne  en  kemisk  Forandring;  den  tredie  Dag  antyder  Plante- 
rigets Fremkomst;  Uddunstningerne  eksisterede  endnu  i  hoj 
Grad  paa  den  Tid  og  skjulte  saaledes  Plantesystemet,  —  men 
paa  den  fjerde  Dag  blev  den  astronomiske  Himmel  forst  syn- 
lig i  den  Stilling,  som  den  indtager  til  vor  Jord,  den  femte 
og  sjette  Dag  frembragte  de  forskellige  Dyrearter  og  tilsidst 
Mennesket. 

Der  er  to  eller  tre  Steder  i  Mose  Beskrivelse,  som  særdeles 
bor  lægges  Mærke  til,  eftersom  de  viser  den  bibelske  Beskri- 
velse at  være  i  fuldkommen  Overensstemmelse  med  Geolo- 
gien. 

Vi  læser  i  1ste  Mose  Bog,  1.,  20.,  følgende:  »Og  Gud  sagde: 
Vandet  udgive  mangfoldigen  af  vrimlende  Dyr,  som  har  le- 
vende Sjæle;  og  Fugle,  som  skulle  flyve  over  Jorden,  imod 
Himmelens  udstrakte  Befæstnings  Overdel«,  og  i  det  næste 
Vers  finder  vi,  at  »Gud  skabte  de  store  Hvalfiske  og  alle- 
haande  krybende  Dyr,  som  Vandet  udgav  mangfoldigen  efter 
sit  Slags,  og  allehaande  Fugle  med  Vinger  efter  sin  Slags«. 
Ordet  »Hvalfiske«  eller  Hvaler  er  mere  udstrakt  i  sin  Betyd- 
ning og  indbefatter  Krybdyr  af  enhver  Art,  saasom  Krokodil- 
ler og  Slanger,  og  ikke  blot  Fisk.  Geologien  lærer  os,  at  Jor- 
dens forste  Frembringelse  var  Dyr,  som  levede  i  Vandet,  og 
Vandplanter.  Der  var  en  lang  Tidsperiode,  som  man  med 
Rette  kunde  kalde  en  »Vandperiode«,  der  efterfulgtes  af  en 
amfibisk  Tidsperiode,  under  hvilken  Krybdyr  og  Fugle  var 
de  herskende  Arter.  Dette  stemmer  fuldkommen  overens  med 
Mose  Beskrivelse.  Man  finder  endnu  i  Bjergene  mange  Vid- 
nesbyrd om  utallige  Vanddyr,  og  endogsaa  om  »flyvende 
Dyr«,  baade  Insekter,  Fugle  og  f  Fy  vende  Krybdyr,  der  alle 
maa  have  levet  under  hin  Tidsperiode,  og  i  dette  finder  vi 
en  mærkelig  Overensstemmelse  med  Mose  Beskrivelse.  En- 
hver ved,  at  Urter  og  Græs  maatte  være  lil  Stede,  forend  Dy- 
rene blev  skabt,  eftersom  Planteriget  skaffer  de  allerfleste 
Dyr  deres  Føde,  og  saaledes  finder  vi  ogsaa,  at  Moses  under- 
retter os  om,  at  Planteriget  var  til,  forend  Dyrene  blev  skabt. 

Professor  Dana  anfører  to  mærkværdige  Overensstemmel- 
ser, som  findes  imellem  Bibelens  Beretning  og  geologiske 
Kendsgerninger,  nemlig  om  Lysets  Fremkomst.  Videnskaben 
har  lært  os,  at  Lyset  fremkommer  ved  Friktion  eller  gensidig 
Berørelse  af  Atomer  eller  Molekyler*),  som  er  sat  i  Bevæ- 
gelse. Grundstoffet  forbliver  mørkt  og  uden  Liv,  saa  længe 
som  det  ikke  er  i  Bevægelse.  Den  allerførste  Virkning  af,  at 
Molekylerne  kom  i  Bevægelse,  var  at  frembringe  Lys.  Det 


*)  Yderst  smaa  Bestanddele  af  Grundstoffet. 

forste  Skaberord:  »Bliv  Lys«  var  saaledes  en  Befaling  til 
Grundstoffet  at  sætte  sig  i  Bevægelse,  og  heri  stemmer  Bibe- 
len fuldkommen  overens  med  Videnskaben. 

Guds  Aand  svævede  over  Dybet  —  eller  en  Afgrund  af  evigt 
Mørke  —  og  Lyset  kom  derved,  som  en  Følge  af  Molekylernes 
Gnidning  mod  hverandre,  til  øjeblikkeligt  at  sprede  sig  gen- 
nem Verdensrummet.  Solen,  Maanen  og  Stjernerne  maa  dog 
have  haft  deres  Pladser  i  Himmelrummet,  forinden  Jorden 
blev  dannet,  eftersom  denne,  i  en  lang  Tidsperiode,  var  ind- 
hyllet i  sin  egen  Dunstkreds  af  en  uigennemtrængelig  Taage 
og  opvarmet  af  sin  egen  Hede,  hvorfor  heller  ikke  Solen,  Maa- 
nen eller  Stjernerne  var  synlige.  Den  Gang,  Solen  for  forste 
Gang  brød  igennem  de  tykke  Skyer,  som  omgav  Jorden,  var 
det  en  Glædesdag  for  Verden,  der  staar  som  en  af  de  her- 
ligste Epoker  i  dens  Historie. 

Dersom  denne  Beretning  var  begrundet  paa  blot  menneske- 
lig Beregning,  saa  vilde  det  have  faldet  mest  naturligt  at  sætte 
Solens  Skabelse  forst  som  den  Kilde,  hvorfra  Lyset  udstrom- 
mer.  Begrebet  om  Lysets  Fremkomst  paa  den  første  Dag,  uaf- 
hængig af  den  straalende  Sol,  og  sammes  senere  Afkoling,  ved 
at  Taagen  og  Skyerne  blev  adspredte,  er  man  forst  kommen 
til  at  forstaa  ved  den  nyere  Tids  videnskabelige  Granskning, 
og  det  er  saa  langt  fra  de  almindelige  Begreber,  som  Menne- 
skene gjorde  sig  i  de  ældre  Tider,  at  vi  er  nodt  til  at  til- 
skrive denne  aldeles  rigtige  Skildring,  der  findes  i  1ste  Mose 
Bog,  en  hojere  Oprindelse.  Saaledes  viser  det  sig,  at  det,  som 
syntes  at  være  en  Uoverensstemmelse  med  Kendsgerningerne 
i  Henseende  til  Solens  Skabelse  paa  den  fjerde  Dag,  bliver 
virkelig  et  af  de  stærkeste  Beviser  for  Skabelses-Beretningens 
Sandhed. 

Opmærksomheden  henledes  ogsaa  paa  den  Orden,  i  hvil- 
ken Skabelsesværket  gik  for  sig  ifølge  den  bibelske  Beskri- 
velse. Det  viser  sig,  at  den  maa  være  grundet  paa  et  viden- 
skabeligt Princip,  eftersom  det  anerkender  en  forste,  stor, 
skabende  Kraft  —  en  personlig  Gud.  For  bedre  at  sammen- 
drage alt,  hvad  der  kan  siges  om  dette  Emne  —  den  Overens- 
stemmelse, der  findes  mellem  de  geologiske  og  den  bibelske 
Skabelseshistorie  —  vil  vi  hentyde  til  Professor  Arnold  Gnyots 
Ord:  »Det  forste  Indtryk,  som  den  videnskabelige  Læser  mod- 
tager, er  Beviset  om  en  Guddom,  ikke  blot  i  det  forste  Vers  af 
Beretningen  og  de  efterfølgende  bydende  Skaber-Udtryk,  men 
i  hele  Skabelsesværkets  Folgerække.  Der  er  saa  meget  deri, 
som  den  nyere  Tids  Videnskab  først  har  været  i  Stand  til  at 
forklare,  at  man  maa  opgive  al  Tanke  om,  at  noget  Menneske 
er  Ophav  til  Beretningen  om  Skabelsen.«  Ved  at  bevise  den 
at  være  sand,  beviser  Videnskaben  den  ogsaa  at  være  gud- 

dommelig;  thi  hvem,  uden  Gud  selv,  kunde  saa  nojagtigt  be- 
skrive Evighedens  Hemmeligheder?  Desuden  kan  den  Orden, 
hvori  den  beskrives  at  være  gaaet  for  sig,  umuligt  være  op- 
fundet af  Mennesker,  skont  vi  indrommer,  at  Mennesket  er 
modtageligt  for  guddommelige  Indtryk.  Man  vilde  ganske  na- 
turligt have  sat  Planterigets  Skabelse  senere  end  Solens,  og 
derefter  den  øvrige  levende  Skabelse,  eftersom  Solen,  i  Sær- 
deleshed, er  saa  nødvendig  til  Væksternes  Udvikling,  og  de 
firfoddede  Dyr  vilde  man  have  tænkt  sig  skabte  paa  den 
femte  Dag,  efterladende  hele  den  sjette  Dag  til  Mennesket, 
som  det  herligste  af  hele  Skabelsesværket.  .  .  .  Skabelsen  be- 
staar  ifølge  Bibelen  af  to  særskilte  Perioder.  De  tre  første 
Dage  skildrer  Jordens  uorganiske  Historie.  Begge  Perioder 
begynder  med  Lys;  den  fors  te  med  et  kosmisk  Lys,  og  den 
senere  med  et  Lys,  der  bestemmer  Dage  og  Aarstider  paa 
Jorden.  Begge  Perioder  slutter  med  en  betydningsfuld  Dag. 
Paa  den  tredje  Dag  gjorde  Gud  Skilsmisse  mellem  Vandet  og 
det  faste  Land,  og  han  saa,  at  det  var  godt.  Derefter  fulgte 
en  Gerning,  som  var  helt  forskellig  fra,  hvad  der  hidtil  var 
udfort,  nemlig:  Frembringelsen  af  Vækstriget  eller  Indforei- 
sen af  et  levende  Rige.  Siden,  paa  den  sjette  Dag,  skabte  Gud 
de  firfoddede  Dyr  og  fandt,  »at  alt  var  saare  godt«,  og  som 
et  andet,  endnu  vigtigere  Værk,  aldeles  nyt  i  sin  Natur,  skabte 
han  Mennesket. 

Denne  Del  af  Skabelsen  beskrives  i  1.  Mosebog,  1,26,  og 
begynder  saa  at  sige  et  Kapitel  i  Skabelsens  Historie  og  ind- 
ledes med  et  nyt  Forord,  saa  at  der  i  Stedet  for  Udtrykket: 
»og  Gud  sagde«  eller  »og  Gud  gjorde«,  hvormed  de  foregaa- 
ende  Handlinger  fremstilles,  her  staar:  »Vi  ville  gøre  et  Men- 
neske i  vort  Billede«.  Desuden  var  alt  det  ovrige  Skabte,  der 
havde  organisk  Liv,  skabt  hvert  »efter  sit  Slags«  —  et  Ud- 
tryk, der  betegner  de  ulige  Arter  i  Plante-  og  Dyreriget. 

Mennesket  havde  saaledes  ikke  Lighed  med  noget  andet  af 
det,  der  fandtes  i  den  organiske  Skabelse,  men  med  Skaberen 
selv.  »Vi  ville  gore  Mennesket  i  vort  Billede«.  .  .  . 

Saaledes  finder  vi  Menneskets  Lighed  med  Gud,  i  dets  in- 
tellektuelle Konstitution,  i  dets  moralske  Styrke  og  Karakter, 
saavel  som  i  dets  Herredomme  over  alt  det  Skabte.  Mennesket 
er  en  tænkende  personlig  Sjæl,  og  deri  ligner  det  Skaberen. 
»Et  Lidet  gjorde  Du  ham  (Mennesket)  ringere  end  Elohim«. 

—  I  vore  Oversættelser  staar  der  »Englene«,  men  det  Ud- 
tryk, som  David  bruger,  er  virkelig  Benævnelsen  paa  Gud 
selv.  Ordet  »Engle«  —  som  er  anfort  i  Hebræer-Brevet  (2,7) 

—  har  de  græske  Oversættere  sandsynligvis  valgt  paa  Grund 
af  Jødernes  overtroiske  Æresfrygt  for  Guds  Navn.  Salmistens 
Ytring    angaaende    Mennesket   burde    ordlydende    oversættes 


106 

saaledes:  »Du  gjorde  det  kun  lidet  ringere  end  Gud  selv«. 
(Salm.  8,5.)  Hele  den  fysiske  Skabelse  var  beredt  som  en  Plat- 
form til  at  sætte  Mennesket  paa,  eller  som  et  Tempel  for  en 
Præst,  og  dets  Lighed  med  Gud  viser  sig  i  den  Magt,  som  det 
besidder  over  Naturen,  paa  Grund  af  sine  overlegne  Aands- 
kræfter.  Som  den  beromte  Tholuk  udtrykker  sig:  »Loven  har 
sin  Tand,  Krokodillen  sin  haarde  Beklædning,  Fuglene  sine 
Vinger,  Fisken  sine  Finner,  men  hvad  er  Menneskets  An- 
grebsvaaben,  og  hvad  tjener  det  som  et  Skjold  til  Beskyt- 
telse? —  Det  er  Guds  Aands  Lys;  derfor  maa  alt  det  Skabte 
være  Mennesket  underdanigt.  Kvæget  paa  Markerne,  Dyrene 
i  Skoven,  Fuglene,  som  flyver  under  Himmelen,  Fiskene  i 
Havets  Dyb;  alle  maa  de  underkaste  sig  Mennesket,  som  t'eres 
Herre  og  Konge.« 

Saaledes  er  Menneskets  Karakter  og  Oprindelse,  ifolge  Bi- 
belens Vidnesbyrd.  Geologien  anfører  Tiden  for  Menneskets 
Skabelse  i  den  samme  Orden,  som  Moses  anfører  den.  An- 
gaaende  dette  Punkt  er  alle  Geologer  enige,  hvad  deres  Teo- 
rier ellers  monne  vare.  Mennesket  maatte  have  en  Begyn- 
delse. Det  kunde  ikke  leve  paa  Jorden  under  visse  Stadier  af 
dens  Udvikling;  f.  Eks.  under  Kulformationen,  da  Planteriget 
florerede  i  de  Regioner,  hvor  man  nu  finder  Kullagene,  og 
Luftens  Temperatur  og  Fugtighed  samt  dennes  Sammensæt- 
ning indeholdt  en  saa  uhyre  Mængde  Karbonsyre  (Kulstof), 
var  del  umuligt  for  Mennesket  at  kunne  eksistere.  Blandt 
Levningerne  fra  de  længst  forsvundne  Tidsperioder  finder 
man  intet  Spor  af  Menneskets  Tilværelse,  heller  ikke  blandt 
de  ældste  organiske  Forsteninger.  Mennesket  er  det  fuldkom- 
neste Væsen  af  alt  Levende  paa  Jorden.  I  nogle  faa  Hen- 
seender, f.  Eks.  ved  Fuglens  Brug  af  Vinger  og  Fiskens  Svom- 
me-Evne  har  andre  Skabninger  Fortrin  fremfor  Mennesket, 
men  ved  sin  Bevægelseskraft,  Udholdenhed  og  Opfindsom- 
hed er  Mennesket  i  Stand  til  at  underkaste  sig  alle  andre 
Skabninger  og  til  at  herske  over  og  forbedre  Jorden. 

Ved  sin  oprette,  symmetriske,  livlige  og  udholdende  Le- 
gemsbygning er  Mennesket  passende  anvist  sin  Plads  som 
Skabningens  Herre.  Den  forudværende  Natur  bebudede  dets 
Komme.  Den  fysiske  Skabelse  hævede  sig  Trin  efter  Trin, 
Platform  efter  Platform,  ligesom  en  Pyramide,  paa  hvis  Top- 
punkt Mennesket  blev  sat.  Den  romerske  Filosof  Cicero  siger: 
»Naar  man  ser  et  stort,  smukt  Hus,  saa  ved  man  meget  vel, 
at  det  ikke  var  bygget  af  Rotter  eller  andet  Utøj,  som  det 
maaske  er  fuldt  af,  selv  om  man  finder  det  mennesketomt 
og  ikke  kender  dets  Bygmestre«.  Dersom  vi  derfor  tænker 
os  et  højere  Væsen  at  have  betragtet  vor  Klode  under  dets 
forskellige  Udviklingsperioder,  forend  Menneskets  Tilværelse 

her,  saa  maatte  han  have  set,  at  den  endnu  var  ufuldkom- 
men, og  at  den  ikke  blot  var  dannet  for  Stjernefisk  og  Kryb- 
dyr, men  maatte  være  bestemt  for  langt  hojere  Væsener. 

At  Mennesket  ikke  har  eksisteret  saa  længe,  som  Jorden 
har  været  til,  men  blev  sat  paa  den  under  dens  sidste  store 
geologiske  Udviklingstid  og  er  Kronen  paa  hele  Skabelses- 
værket,  samt  er  begavet  med  intellektuelle  og  moralske  Egen- 
skaber, der  sætter  det  i  Stand  til  at  underlægge  sig  Naturen, 
er  Punkter,  som  bekræfter  Sandheden  af  Bibelens  Beretning 
om  Skabelsen.  Men  der  findes  en  Klasse  af  Videnskabsmænd, 
eller  rettere  nogle  Granskere,  der  benægter,  at  Mennesket  er 
Resultatet  af  en  ny  Skabelse,  og  derimod  vil  henfore  dets  Op- 
rindelse til  en  gradvis  Udvikling  af  det,  som  eksisterede  for 
det,  og  som  øjensynligt  var  en  Forberedelse  for  dets  Komme? 
Antag,  at  vi  for  Øjeblikket  indrommer,  at  Mennesket,  for  saa 
vidt  dets  fysiske  Natur  angaar,  blot  er  en  Forbedring  af  Dy- 
rets Legemsbygning  og  at  der  var  en  saadan  gradvis  Udvik- 
ling at  finde  igennem  Dyrerigets  forskellige  Afdelinger  indtil 
den  allerfuldkomneste  Model,  saa  har  vi  endda  blot  derved 
fundet  Oprindelsen  til  det  ydre  Menneske,  men  maa  frem- 
deles henfore  dets  aandelige  Organisation  i  Forbindelse  med 
et  hojere  Væsen,  Gud,  da  det  ikke  kunde  komme  noget  andet. 
Men  vi  kunne  ikke  engang  gore  denne  Indrømmelse  angaa- 
ende  Menneskets  fysiske  Tilstand.  Præsident  Mark  Hopkins 
ved  Williams  Universitetet  henleder  Opmærksomheden  paa 
Forskellen  mellem  Tilstand  og  Aarsagen  til  samme  i  et  Fore- 
drag, som  han  holdt  angaaende  Skabelsen.  Saaledes,  siger 
han,  finder  vi  blandt  andet,  at  Tyngdeloven,Tiltræknings- 
kraften  og  en  Tilbøjelighed  til  at  forene  sig  med  ligeartede 
Elementer  er  nødvendige  Betingelser  for  Planterigets  Tilvæ- 
relse, men  de  frembringer  ikke  Planternes  Liv  —  de  er  ikke 
den  oprindelige  Aarsag. 

Dersom  Menneskeslægten  er  fremkommet  gennem  Evolu- 
tion, det  er  en  gradvis  Udvikling  fra  de  lavere  Organismer, 
hvor  finder  vi  da  de  mellemliggende  Overgangsled  eller  Arter? 
Den  Forandring,  der  maatte  være  foregaaet  med  de  mest  fuld- 
komne Abearter  for  at  blive  de  mindst  udviklede  Mennesker, 
maatte  have  medtaget  en  meget  lang  Tidsperiode,  men  man 
finder  ikke  Spor  af  noget  Dyr,  der  staar  som  Overgangsled 
mellem  Aben  og  Mennesket,  heller  ikke  er  der  Tegn  til,  at 
nogen  af  de  ringere  Dyrearter  kunne  forædles  saa  meget,  at 
de  kunne  indtage  en  saadan  Stilling.  Vistnok  paastaar  Pro- 
fessor Carl  Vogt,  at  fodte  Idioter  fuldkomment  repræsenterer 
et  saadant  Overgangsled  mellem  Aben  og  Mennesket,  men 
der  er  ikke  det  mindste  Bevis  for  Evolutionslæren;  thi  om 
man  træffer  paa  Tilbagegang  fra  det  hojere  til  et  lavere  Trin, 

beviser  ikke  dette  Udviklingen  fra  et  lavere  til  et  højere.  .  .  . 
Gennem  de  forlobne  Aartusinder,  i  hvilke  baade  Aber  og 
Mennesker  har  været  til  paa  Jorden,  har  Aben  ikke  gjort 
noget  som  helst  Fremskridt  eller  udviklet  sig,  saa  at  den  har 
faaet  mere  af  Menneskets  Udseende,  Sæder  eller  Forstand. 
Hvoraf  kommer  det,  at  der  igennem  flere  tusinde  Aars  For- 
løb, i  hvilket  Mennesket  har  sat  Dyrene  et  Eksempel,  ikke 
findes  en  eneste  Abe,  som  har  udviklet  sig  til  et  Menneske, 
naar  man  paastaar,  at  det  skylder  Aben  sin  Oprindelse? 
Hvoraf  kommer  det,  at  man  blandt  Forsteningerne  fra  Ur- 
verdenen  endnu  ikke  har  fundet  noget,  der  kan  betegnes  som 
en  Overgang  fra  Abe  til  Menneske,  og  som,  hvad  Udvikling 
angaar,  var  naaet  saa  vidt  som  at  blive  Idiot,  ved  at  opnaa 
Lighed  med  Menneskets  Legemsbygning  uden  dog  at  besidde 
Menneskeforstand?  .... 

Hvorfra  fik  Newton  og  Michael  Angelo  m.  fl.  deres  Evner 
til  at  tænke  og  udfore,  hvad  de  gjorde?  Var  deres  Aandsevner 
blot  et  mere  udviklet  Instinkt  end  det,  man  f.  Eks.  finder  hos 
Bien,  der  bygger  sine  Celler  efter  fuldkommen  geometriske 
Regler,  eller  var  det  en  Folge  af  Brugen  af  den  Forstand,  som 
de  fik  fra  Gud?  Hvad  skulle  vi  dernæst  sige  om  Menneskets 
aandelige  Egenskaber;  om  dets  Evne  til  at  tænke  og  danne 
sig  Begreber  om  den  ydre  Verden,  saavel  som  Haabet  om  et 
andet  Liv,  og  forene  dem  til  en  sammenhængende  Kæde  af 
Ideer,  der  vil  bestaa,  selv  om  den  fysiske  Skabning  falder 
sammen?  Hvad  skulle  vi  sige  om  dets  fysiske  Evner,  som  af 
nogle  faa  Bogstaver  og  visse  ganske  faa  Lyde  danner  et 
Sprog,  hvorigennem  Tanken  giver  sig  til  Kende,  et  Sprog,  der 
paavirker  Følelserne,  som  baade  kan  opvække  og  udslukke 
Lidenskaberne,  som  i  Skrift  kan  gengive  de  mest  rorende  Fø- 
lelser ved  Poesi,  og  som  bringer  Luften  til  ligesom  at  bæve 
under  Lyden  af  Veltalenhed.  Hvad  skal  man  tænke  om  den 
Evne,  som  med  nogle  faa  Taltegn,  der  kan  tælles  paa  Fing- 
rene, kan  fremsætte  den  indviklede  Videnskab,  der  kaldes 
Matematik,  hvormed  Mennesket  kan  beregne  Bjergenes  Vægt, 
Hojde  og  Størrelse,  og  hvormed  ligeledes  Lysets  Hastighed 
samt  Stjernernes  Afstande  og  Størrelser  kan  udregnes?  Hvad 
skal  vi  tænke  om  saadanne  Sjælsevner,  som  med  Sikkerhed 
—  efter  Regnekunstens  Regler  —  har  udregnet,  at  vort  Sol- 
system for  at  kunne  forblive  i  sin  Bane  maa  være  afhængig 
af  et  andet  hidtil  uopdaget  Planetsystem  og  siden  retter  Tele- 
skopet mod  det  Sted  paa  Himmelhvælvingen,  hvor  astrono- 
miske Beregninger  siger,  at  et  saadant  System  maatte  være, 
og  omsider  virkelig  opdager  det  der?  Hvad  skal  man  tænke 
om  en  Sjæl,  som,  med  Morgenrødens  Vinger,  bevæger  sig  med 
større  Hastighed  end  Lyset,  som  i  Tanken  gaar  tilbage  til  Be- 

gyndelsen  saavel  som  fremad  mod  det  Ukendte;  som  kalder 
al  Tid  og  hele  Verdensrummet  sit  Hjem  og  vover  at  kaste 
sit  Blik  mod  det  Uendelige?  Denne  Menneskets  Sjæl  med  sin 
Tænkeevne,  Indbildningskraft,  Hukommelse  og  Vilje  —  med 
dens  Haab  og  Frygt,  dens  Glæde  og  Kærliglied  —  kan  denne 
Sjæl  være  noget  ringere  end  Guds  Barn?  Naar  Mennesket 
saaledes  kan  herske  over  Naturen,  er  da  ikke  Gud  mere  end 
baade  Naturen  og  dens  Love?  Er  ikke  Mennesket  i  Virkelig- 
heden et  Bevis  for  et  hojere  Væsens  Tilværelse?  —  Jo,  vi  ser 
i  Mennesket  Guds  Barn,  som  er  bestemt  til  at  nyde  sin  Faders 
Nærværelse  gennem  al  Evighed. 

Mennesket  er  i  Besiddelse  af  en  moralsk  Foleise  som  ingen 
andre  levende  Væsener  kender  noget  til.  Det  elsker  og  tror 
paa  meget,  som  Dyrene  ikke  har  det  fjerneste  Begreb  om. 
Det  kan  bedomme  baade  det  Skønne  og  det  Modbydelige, 
saavel  som  det  Rette  og  det  Urette.  Kun  Mennesket  har  Be- 
greb om  det  Moralske  og  det  Umoralske,  og  det  alene  har 
nogen  som  helst  Ide  om  Gud.  Ingen  anden  Skabning  har 
Evne  til  at  udtrykke  sine  Tanker  ved  Tale.  Disse  og  mange 
andre  Egenskaber,  der  udmærker  Mennesket  fremfor  Dyret, 
maa  hidrore  fra  en  langt  fuldkomnere  Kilde  end  den,  som 
Dyrene  skylder  deres  Tilværelse.  Disse  karakteristiske  Egen- 
skaber stadfæster  ogsaa  Mennesket  paa  den  Plads,  som  Moses 
i  sin  Beskrivelse  har  anvist  det  —  nemlig,  at  det  var  skabt 
i  Guds  Billede  samt  givet  Herredomme  over  Dyrene  paa 
Marken,  Fiskene  i  Havet  og  Fuglene  under  Himmelen  og  over 
alt  det,  som  kryber  paa  Jorden. 

Nogle  vil  paastaa,  at  Bibelens  Beretning  om  Menneskets 
Skabelse  nedsætter  det  under  den  Værdighed,  som  det  til- 
kommer, og  at  Skriften  ikke  indrømmer  det  den  Hæders- 
plads i  Skabelsen,  som  Videnskaben  gor;  men  vi  paastaar,  at 
det  netop  er  Bibelen,  der  giver  Mennesket  den  største  Ære  i 
Skabelseshistorien. 

Bibelen  søger  ikke  at  bevise  Menneskets  Oprindelse  fra 
Aberne  eller  andre  underordnede  Dyr,  men  fremstiller  det 
som  Guds  Barn,  skabt  i  hans  Billede,  bestemt  til  at  faa  Ad- 
gang til  sin  Skaber  og  blive  delagtig  i  hans  Herlighed.  Sandt 
nok,  Bibelen  fremstiller  Mennesket  som  et  faldent  Væsen  med 
en  fordærvet  Karakter,  men  kun  som  en  Følge  af  dets  egne 
Handlinger;  thi  Gud  gav  Mennesket  en  fri  Vilje,  hvilket  det 
misbrugte  til  dets  egen  Fordærvelse;  og  dog  er  det  i  Stand 
til,  ved  Brugen  af  sin  fri  Vilje,  at  genvinde  sin  oprindelige 
høje  Stilling  og  Rang  som  et  Guds  Barn.  Ligesom  det  er  det 
fuldkomneste  Væsen  kaa  Jorden,  saaledes  er  det  ogsaa  Kro- 
nen paa  hele  Skabelsen.  Menneskets  fuldkomne  fysiske  Or- 
ganisation var  dog  langt  fra  alt,  hvad  Gud  havde  bestemt  for 

Mennesket.  Da  Gud  havde  fuldendt  alt  andet,  sagde  han:  »Vi 
ville  skabe  Mennesket  i  vort  Billede,«  og  han  stillede  det 
sublimt  over  alle  andre  Skabninger  samt  paasatte  det  tillige 
Guddommens  Segl,  en  fornuftig  Sjæl.  Siden,  som  for  at  re- 
præsentere Gud  paa  Jorden,  gav  han  det  Æren  og  Herre- 
dømmet over  hele  den  øvrige  Skabelse.  Ingen  som  helst 
Udviklingsteori  eller  anden  filosofisk  Hypotese,  end  ikke  Dig- 
terens Fantasi,  kunde  have  sat  Mennesket  hojere  paa  Ærens 
Tinde,  end  Gud  gjorde  straks  i  Begyndelsen.  Dog  er  det  siden 
ved  sin  Egenkærlighed  og  forsætlige  Ulydighed  mod  Gud  ned- 
sunket fra  sin  ophojede  Stilling.  Mennesket  er  ikke  et  Dyr, 
der  blot  soger  at  losrive  sig  fra  andre  Dyrearter,  som  nogle 
mener,  for  at  opnaa  en  hojere  Tilværelse,  det  er  et  faldent 
Væsen.  Skabt  »kun  et  Lidet  ringere  end  Gud  selv,«  er  det  dog 
nedsunket,  næsten  til  Dyrets  Stilling.  Dersom  det  ikke  lod  sig 
forlede  til  Synd,  saa  vilde  det  ikke  længere  søge  at  ligne  sig 
med  Dyret,  men  vilde  atter  erkende  sit  Slægtskab  med  Gud. 
Som  Dr.  Tholuch  saa  smukt  udtr}Tkker  sig:  »Vi  ere  Tjenere, 
som  med  Herrens  og  Skaberens  Tilladelse  hersker  over  den 
øvrige  Skabelse,  men,  opblæst  af  Egenkærlighed,  har  Tjene- 
ren gjort  Opror  mod  sin  Herre.  Vi  burde  anse  os  kun  som 
Tjenere,  men  i  Stedet  for  opsætter  vi  os  som  Skabelsens 
Herre.  Vi  burde  være  Guds  Præster  og  ofre  til  ham,  samt  an- 
vende til  hans  Ære  det,  som  han  har  tildelt  os;  men  i  Stedet 
for  ere  vi  hjemfaldne  til  Afgudsdyrkelse  og  tilbeder  os  selv. 
Det  er  dette  Opror,  der  har  brudt  Septret  for  os  og  kun  efter- 
ladt os  en  ubetydelig  Stump  i  vor  Haand  af,  hvad  vi  i  Begyn- 
delsen var  bestemte  til  at  nyde.«  Den  saaledes  tabte  Stilling 
kunde  ikke  genvindes  ved  timelige  Midler.  De  Fremskridt,  der 
bliver  gjorte  i  de  fysiske  Videnskaber,  de  være  sig  nok  saa 
store,  kunne  aldrig  bringe  Mennesket  tilbage  til  den  Stilling, 
hvorfra  det  faldt.  Dens  Genoprejsning  maatte  tilvejebringes 
ved  Sjælens  (Aandens)  Forædling.  Naar  Sjælen  bliver  fornyet, 
saa  hæver  den  sig  hojere  og  hojere  og  faar  efterhaanden  mere 
og  mere  Syn  for  Sandheden,  samt  tiltager  i  Styrke  eftersom 
den  stiger  hojere;  søgende  efter  nye  Sandheder,  nærmer  den 
sig  Gud  sin  Fader,  sit  Haab  og  sin  evige  Frelse  og  Lvksalig- 
hed. 

DET  FØRSTE  BRYLLUP. 

(Af  C.  C.  A.  Christensen) 

»Fra  Evighedens  Morgengry 

Vor  Klode  ruiled'  ung  og  ny 

Og  tog  sin  Plads  blandt  Gudeslægtens  Riger, 

Og  under  tusind  Harpers  Klang 

Vor  Fader  Adam  denne  Jord  bestiger. 

Her  blev  hans  Riges  Grundvold  lagt. 

Naturen  i  sin  Hojtidsdragt 

Velkommen  bød  ham  her  sit  Hjem  at  bygge. 

Og  Himlens  Engle,  da  de  saa 

Vor   Jord  blandt  tusind   Stjerner  staa, 

Beundrede   det  nye   Himmel-Smykke. 

Og  Dyrene  i  tusind  Tal 

Kom  til  ham  i  hans  Blomstersal, 

Og  Navn  han  for  dem  alle  kunde  finde. 

Han  saa,  at  alt  var  saare  godt, 

Men  een  Ting  fattedes  der  blot, 

Der  fandtes  ej  paa  Jorden  nogen  Kvinde. 

Saa  i  den  skyggefulde  Lund 

Faldt  Adam  i  et  saligt  Blund, 

Han  saa  paa  Tidens  Strøm  en  Baad  at  glide. 

Han  saa  en  Skare  komme  nær, 

Som   i   Triumf  en  Kvinde  bær, 

Og  vaagen  ser  han  Eva  ved  sin  Side. 

Da  fejredes  en  Bryllupsfest, 

Hvor  Herren  selv  var  Parrets  Præst 

Og  Myriader  Engle  Vidne  stode. 

Vær  frugtbar,  lod  det  store  Bud, 

Udtalt  af  Universets  Gud, 

Og  opfyld  af  jert  Afkom  denne  Klode. 

Det  var  i  Tidens  Morgengry, 

Da  Jorden  selv  var  ung  og  ny, 

Og  Synd  og  Død  var  ukendt  paa  vor  Klode, 

At  dette  Bryllup  stod 

I  Paradis  ved  Livets  Flod, 

Og  Fred  paa  hele  Jorden  den  Gang  boede.« 


DE  GAMLE  SAGDE. 

(Fra  »Verden  og  Vi«.) 

Paa   Tavshedens   Træ  hænger   Fredens 
Frugter.  Arabisk  Ordsprog. 

Man  kan  vise  sin  Klogskab  paa  to  Maader:  dels  ved  det, 
man  siger,  dels  ved  det,  man  tier  stille  med.  Der  er  Lejlig- 
heder nok  baade  til  at  tale  og  tie  fornuftigt,  men  det  er  un- 
derligt at  lægge  Mærke  til,  hvor  ivrigt  Folk  griber  Lejlig- 
heden til  at  faa  sagt  neget  godt,  og  hvor  svært  det  falder  dem 
at  tie.  Grunden  ligger  lige  for.  Den,  der  taler,  modtager  Til- 
hørernes Bifald  saa  at  sige  kontant,  men  den  Overlegenhed, 
der  vises  ved  at  tie  paa  rette  Sted,  bogføres.  Den  samler  sig 

forst  i  Tidens  Løb  til  et  Omdømme,  der  vel  er  værd  at  in- 
kassere. 

Det  er  en  Slags  Begavelse,  der  giver  sig  Udslag  som  Tale- 
gaver. Tavshedens  Gave  er  en  anden,  den  kommer  fra  Ka- 
rakteren og  er  for  saa  vidt  af  højere  Art.  Det,  at  kunne  tie, 
vidner  om  Ligevægtighed,  det  er  derfor,  de  store  Handlingens 
Mænd  i  Historien  næsten  altid  var  faamælte.  Sagen  er:  hos 
tavse  Mennesker  modnes  Ideerne  til  Handling. 

Navnlig  hos  Kunstnere  træffer  man  en  gold  Type,  der  til- 
syneladende altid  er  fyldt  med  Ideer.  De  faar  et  Indfald,  der 
skal  blive  et  Maleri,  en  Bog  eller  en  Komedie,  straks  farer  de 
Byen  rundt  og  fortæller  alle  om  Mesterværket.  Naar  de  en- 
delig falder  til  Ro  og  skal  til  at  arbejde,  er  Kraften  gaaet  af, 
Tankerne  synes  dem  almindelige  og  flade.  Inspirationen  ven- 
der sig  fra  dette  Stof,  der  er  overgramset  af  fremmede,  lige- 
som Fugle,  der  ikke  vil  ruge  paa  de  Æg,  andre  har  rort. 

Der  er  en  vidunderlig  dragende  Magt  ved  det  tavse  og  til- 
knappede. En  Person,  der  i  overstrømmende  Elskværdighed 
lægger  sin  Sjæl  blot  for  os,  kan  overraske  og  indtage  for  et 
Øjeblik,  men  den  tillukkede  og  ordknappe  virker  paa  en  helt 
anden  Maade,  forudsat  naturligvis,  at  han  samtidig  har  Per- 
sonlighed over  sig.  Menneskene,  der  er  nysgerrige  som  Ska- 
der, beskæftiger  sig  med  den  tavse.  De  kan  ikke  lade  være. 
De  digter  Indhold  i  ham.  De  faa  Ord,  han  siger,  tillægges  en 
overordentlig  Betydning,  og  hans  Hovedrysten  virker  mere 
end  den  veltalendes  Aandrigheder.  Altsammen,  fordi  man 
faar  Tillid  til  ham. 

At  kunne  tie  baade  med  andres  Sager  og  sine  egne,  er  en 
betydelig  Gave.  Det  er  en  Loftestang  for  de  to  Kræfter,  der 
bærer  Tilværelsen:  Tillid  og  Handling! 


Gør,  hvad  er  ret,  thi  nu  Daggry  bebuder 
Sejer  for  Lysets  og  Frihedens  Sag, 
Engle  optegne  —  nøjagtigt  som  Guder  — 
Tavse  vor  Vandel  hver  eneste  Dag. 

Gør,  hvad  er  ret,  thi  nu  Lænkerne  brydes, 
Aagene  splintres,  selv  Mørket  er  spredt, 
Haabet  om  Frihed  af  Folkene  nydes, 
Sandheden  sejrer,  gør  altid  kun  ret. 

